འདི་ཕྱོགས་སུ་ཕྱི་མི་ཚོས་རྒྱལ་ཁབ་དང་མི་རིགས་བྱེ་བྲག་པའི་གནས་སྟངས་འབུར་དུ་སྟོན་ནས་བཤད་རྒྱུར་མི་དགའ་མཁན་ཤ་སྟག་རེད་དེ་ཁོ་ཚོའི་འདོད་མོས་ལ་གཙོ་བོ་མ་འཛིན་པར་དུས་ཐོག་བོད་དོན་སྐོར་སྒེར་གྱི་ཤེས་ཚད་ལྟར་འགྲེལ་བརྗོད་བྱེད་རྒྱུ་གལ་ཆེན་རེད་བསམ་གྱི་ཡོད།གལ་ཏེ་ཁྱོད་ལ་གཞན་དང་འགྲོག་འབྲེལ་གཏིང་ཟབ་བྱེད་པའི་གོ་སྐབས་བཟང་པོ་རེ་རག་ན།གཙོ་བོ་སོ་སོའི་སྒེར་གྱི་ལོ་རྒྱུས་ངོ་མ་གཙོས་བོད་མི་སྤྱིའི་བདེ་སྡུག་བཤད་ཐུབ་ཅིང་།དེའང་ཕ་རོལ་པོའི་སེམས་ལ་ཟུག་ཐུབ་པ་ཞིག་བྱུང་ན།ཁྱོད་ཀྱིས་མགོ་སེར་གཅིག་ལ་བོད་ཀྱི་སྐོར་རམ་བོད་དོན་དྲིལ་བསྒྲགས་བྱེད་ཐུབ་ཡོད་པ་ངས་ཡིད་ཆས་གཙང་མ་བྱེད་ཀྱི་ཡོད།